आर्टिकल 370 हटाने के मुद्दे पर अब नीतीश की पार्टी पड़ी नरम, रुख बदलने का यह है कारण  
कहा- अब जब एक बार कानून बन गया तो वह देश का कानून हो गया
भाजपा से गठबंधन अटूट, विधानसभा चुनाव नीतीश के नेतृत्व में लड़ेंगे
जम्मू-कश्मीर के विकास और रोजगार की समस्या का समाधान हो
बुधवार को आरसीपी ने पटना में कहा कि पार्टी का जो स्टैंड था वह बीजेपी से छिपा नहीं था और जो बीजेपी का स्टैंड है वह भी जगजाहिर है. लेकिन अब जब यह बिल पास हो गया, अनुच्छेद 370 जब खत्म हो गया, जब एक बार कानून बन गया तो वह देश का कानून हो गया और हम सब साथ हैं. लेकिन उन्होंने साथ-साथ यह भी कहा कि जो जम्मू और कश्मीर के विकास की बात है, रोजगार की समस्या है, उसका समाधान कराया जाए.
आरसीपी सिंह ने माना कि उनकी पार्टी को इस मुद्दे पर जन भावना का अंदाजा है और इस पर पार्टी से कोई चूक नहीं हुई है. इसके बाद उन्होंने कहा कि भाजपा के साथ गठबंधन अटूट है और विधानसभा चुनाव नीतीश कुमार के नेतृत्व में लड़ेंगे.